Glaistas
Glaistas, t. p. glajus, glazūra – maisto produktas, konditerijos pusgaminis iš riebalų, cukraus ir kitų priedų, skirtas maisto gaminių paviršiui padengti. Glaistų yra daug rūšių, priklausomai nuo dedamų priedų: kakavinis glaistas (angl. cocoa coating) – glaistas iš kakavos produktų (kakavos miltelių, liesų kakavos miltelių, trintos kakavos, kakavos sviesto) ir kitokių nei kakavos sviestas riebalų (konditerinių riebalų, kakavos sviesto pakaitalų ir kt.) cukraus ir kitų priedų, skirtas konditerijos gaminiams formuoti ar jų paviršiams padengti. šokolado glaistas (angl. couverture chocolate, chocolate coating) – kakavinis glaistas, turintis daug kakavos riebalų ir sausųjų medžiagų: >35 % kakavos sausųjų medžiagų, iš jų >31 % kakavos sviesto ir >2,5 % kakavos sausųjų neriebalinių medžiagų pieninis kakavinis glaistas (angl. milk cocoa coating) – kaip ir kakavinis glaistas, bet turi pieno sausųjų medžiagų, gautų iš dalies ar visiškai dehidratuotų nenugriebto pieno, iš dalies ar visiškai nugriebto pieno, grietinėlės, sviesto ar pieno riebalų ir kitų priedų. pieninio šokolado glaistas (angl. couverture milk chocolate) – kaip ir pieninis kakavinis glaistas, bet turi daug kakavos riebalų: >31 % bendrųjų riebalų (kakavos sviesto ir pieno riebalų); >2,5 % kakavos sausųjų neriebalinių medžiagų; >12 % pieno sausųjų medžiagų, grietinėlės, sviesto ar pieno riebalų; >3,5 % pieno riebalų. baltasis glaistas (angl. white fat coating) – glaistas iš nekakavinių riebalų arba jų mišinio su kakavos sviestu, cukraus, pieno sausųjų medžiagų, grietinėlės, sviesto ar pieno riebalų, ir kitų maisto priedų.